बीड अॅसिड हल्ला : फक्त बैठका नको, स्पेशल फोर्स द्या - पंकजा मुंडे #5मोठ्याबातम्या\nपंकजा मुंडे

बीडमध्ये तरुणीवर असिड हल्ला होऊन नंतर जिवंत जाळण्याची घटना समोर आली आहे. उपचारादरम्यान त्या तरुणीचा मृत्यू झाला. या घटनेवर भाजप नेत्या पंकजा मुंडे यांनी संताप व्यक्त केला आहे. गृहमंत्र्यांनी यात तात्काळ लक्ष घातलं पाहिजे अशी मागणी पंकजा मुंडे यांनी केली आहे.

महाराष्ट्राला या घटना नवीन नाहीत. मुख्यमंत्री, गृहमंत्री यांनी यामध्ये लक्ष घातलं पाहिजे. फक्त बैठका न घेता माहिती घेऊन एक स्पेशल फोर्स प्रत्येक जिल्ह्यात विशिष्ट घटना हाताळण्यासाठी लावली पाहिजे. खटला फास्ट ट्रॅक कोर्टात चालवून आरोपीला कठोर शिक्षा दिली जावी असं पंकजा म्हणाल्या. 'एबीपी माझा'ने ही बातमी दिली आहे.

दिवाळीच्या दिवशी असं काही बोलावं लागणं दुर्देवी असल्याचं त्यांनी म्हटलं आहे. यासंदर्भात मुख्यमंत्री, गृहमंत्री आणि बीडच्या पोलीस महासंचालकांशी बोलणार असल्याचं त्यांनी सांगितलं. 

दिवाळासाठी गावी परतणाऱ्या तरुणीवर येळंबघाट इथे घडली होती. गंभीररीत्या भाजलेल्या तरुणीवर जिल्हा रुग्णालयात उपचार सुरू असतानाच रविवारी पहाटे तिचा मृत्यू झाला. याप्रकरणातील आरोपी आणि मयत तरुणी पुण्यात लिव्ह इन रिलेशनशिपमध्ये राहत होते, अशी माहिती समोर आली आहे. 

2. राज्यात राष्ट्रपती राजवट लागू करण्यासारखी परिस्थिती-रवी राणा

मुख्यमंत्री उद्धव ठाकरे यांनी राज्यात हुकूमशाही चालवली आहे. आणीबाणीच्या काळाची आठवण येते. शेतकऱ्यांसाठी आवाज उचलला म्हणून तीन दिवस जेलमध्ये ठेवलं. शेतकऱ्यांनाही अटक केली. आता मुंबईत जाण्यापासून रोखलं. अशाप्रकारच्या हुकूमशाहीमुळे राज्यात राष्ट्रपती राजवट लागू व्हावी अशी परिस्थिती निर्माण झाली आहे, असा आरोप आमदार रवी राणा यांनी केला आहे. टीव्ही9ने ही बातमी दिली आहे. 

रवी आणि नवनीत राणा यांनी मुख्यमंत्र्यांच्या निवासस्थानासमोर आंदोलन करण्याचा इशारा दिला होता. मात्र राणा दांपत्य मुंबईला रवाना होण्यापूर्वीच पोलिसांनी त्यांना ताब्यात घेतलं. मुख्यमंत्री शेतकऱ्यांचा आणि लोकप्रतिनिधींचा आवाज दडपत असल्याचा आरोप त्यांनी केला. 

"हजारो शेतकऱ्यांचं नुकसान झालं. शेतकऱ्यांची दिवाळी काळी झाली. त्याबद्दल मी आवाज उठवला. लॉकडाऊनमध्ये सर्वसामान्यांना आलेलं वाढीव वीजबिल कमी करावं, यासाठी कुणी आवाज उठवला तर त्यांना जेलमध्ये टाकाल,"  असा सवाला रवी राणा यांनी विचाराल आहे.  

3. रावणासारखी भूमिका घेणाऱ्या राम कदम यांचं नामांतर केलं पाहिजे- नीलम...\n\ntl;dr:
विविध वर्तमानपत्रं आणि वेबसाईट्स यांचा घेतलेला आढावा.  

1.अॅसिड  हल्ले टाळण्यासाठी  स्पेशल फोर्स  हवी  - पंकजा मुंडे